নিউটাউন থানার থাকদাড়ি এলাকায় অবস্থিত ক্লডিয়াস ফাইভ নামে ওই স্পা পার্লারটি। গোপন সূত্র মারফত পাওয়া খবরের ভিত্তিতে মঙ্গলবার রাতে ওই স্পা পার্লারে হানা দেয় পুলিস।
 নিজস্ব প্রতিবেদন : দোকানের বাইরে ঝাঁ চকচকে সাইনবোর্ড টাঙানো। তাতে বড় বড় হরফে লেখা সেটি একটি স্পা পার্লার। কিন্তু সেই স্পা পার্লারের আড়ালেই চলছিল দেহব্যবসা। গোপনসূত্রে খবর পেয়ে পুলিস হানা দিতেই ধরা পড়ল তিন যুবক-যুবতী। নিউটাউন থানার থাকদাড়ি এলাকায় অবস্থিত ক্লডিয়াস ফাইভ নামে ওই স্পা পার্লারটি। গোপন সূত্র মারফত পাওয়া খবরের ভিত্তিতে মঙ্গলবার রাতে ওই স্পা পার্লারে হানা দেয় পুলিস। সে সময় ওই পার্লারে একেবারে হাতেনাতে আপত্তিকর অবস্থায় ধরা পড়ে তিন যুবক-যুবতী। তাদের আটক করেছে পুলিস। পুলিস জানিয়েছে, বেশ কয়েকদিন ধরেই ওই পার্লারে 'অসামাজিক কাজকর্ম' চলছিল। প্রাথমিক তদন্তের পর জানা গেছে, এই দেহ ব্যবসার মূল পাণ্ডা বাবু রতন পাল। সে ও তার ম্যানেজার দেবপ্রসাদ সর্দার দুজনেই সল্টলেকের বাসিন্দা। গ্রেফতার করা হয়েছে দুজনকেই। একইসঙ্গে অজয় বলে এক ব্যক্তিকেও গ্রেফতার করা হয়েছে।